
Tera 


Chest articol a l'e scricc in Lumbart Oriental, ortografea unificada . - 


La Tera l'e '1 ters pianeta del Sistema Solar en urden de 
distansa del Sul. L'e el quint per grandesa dei ot pianeti del 
nost Sistema Solar, ma l'e chel che g'ha la densita pio alta. 

'Ntra i quater pianeti rucius l'e chel pio grant, apena poch de 
pio de Venere). 

L'e el pianeta sol qual vif tote le sped viventi cunuside, 
l'unech oget celest del Sistema Solar che g'ha le 
carateristiche adate a la vita ise come la conosom noter. So 
la superfice del Tera de fat gh'e aiva en tocc tre i stacc 
(solido, liquit e gasus) e 'n atmosfera cumpunida perlopio de 
azoto e osigeno. Chesta, ensema al so camp magnetich, la la 
schia dei ragi cosmich e de le radiasiu che ve del Sul. 

La formasiu de la Tera l'e stemada en 4,54 miliardi de agn 
fa. De sateliti natiirai la ghe n'ha giii, la Liina. L'as de 
rotasiu de la Tera l'e 'nclinat en relasiu al pia de l'eclitica de 
23,439 ° e chesto en cumbinasiu col so miiiment de 
revulusiu enturen al Sul el da urigin al cambias de le stagiu. 

Le cundisiu de l'atmosfera al prensepe dopo la so formasiu i e cambiade perlopio per via de la formasiu de 
furme de vita, che le g'ha creat 'n equilibrio ecologich diferent e mudifucat la superfice del pianeta. Enturen 
al 71% de la superfice l'e ocupada dei oceani de aiva salada, el 29% che resta l'e reprezentat dei cuntinencc e 
de le izole. 

La grosta esterna l'e spacada so en diversi segmencc rigidi, ciamacc plache tetoniche, che le se mof l'ona en 
raport a lotra de poch milimetri ogna an ma endel arch dei miliu de agn de azistensa del pianeta, le s'e 
spostade en cuntinuasiu e cambiat diverse olte la fiziunumia de la superfice de la tera. 

La part dedet, ativa del pont de vista geologich, l'e cumpunida de 'n leel bel spes, ciamat mantel, e de 'n 
nucleo, dividit a so olta en nucleo esterno, endoche se genera el camp magnetich, e nucleo interno solido, 
custitiiit perlopio de fer e nichel. 



La Tera esta de I'Apollo XVII 

